אלון פדות

אלון פדות (נולד ב-16 במאי 1973) הוא שחקן ישראלי.

 ביוגרפיה 
פדות נולד בבאר שבע וגדל בבסיס חיל האוויר בחצרים, שם התגוררה משפחתו. אביו, טייס קרב בחיל האוויר, נהרג במהלך גיחה מבצעית כאשר פדות היה בן חמש.

את שירותו הצבאי ביצע במסגרת לוחמה קרבית, ובמהלכו שהה פרקי זמן ממושכים באזורי יהודה ושומרון. בגיל 25 החליט לפנות לתחום המשחק, עזב את לימודיו האקדמיים באוניברסיטה, והחל ללמוד בבית הספר למשחק בית צבי, שם סיים את לימודיו בשנת 2001. בנוסף פדות למד בסדנה המלאה של רות דייכס, סדנת לקוק בהנחיית נעם מאירי, סדנה בנושא הדימוי הפיזי בהנחייתו של מיקי גורביץ', וסדנת ליצנות בהנחייתו של ג'וס הייבן.

בגיל 38 התקבל לראשונה לשחק בתיאטרון בית ליסין.

בשנת 2004 ליהק אותו הבמאי ערן קולירין לסרטו הראשון, "המסע הארוך". הסרט שודר בטלוויזיה בישראל, אך לא זכה לחשיפה רחבה. עם זאת, הוא התקבל לפסטיבל קולנוע קטן בספרד. פדות נסע לייצג את הסרט בפסטיבל, ובמהלך שהותו שם פגש אישה אמריקאית, אשר לימים, כשנה לאחר מכן, נישא לה.

בגיל 40 קיבל פדות מאשתו צו גירושין. בתם היחידה, שהייתה באותה עת בת שנה וחצי, עברה להתגורר עם האם במדינת טקסס שבארצות הברית.

כעבור כחודש החל לעבוד באופן לא חוקי, ללא אשרת עבודה, באחת מעגלות המכירה של מוצרי ים המלח בקניון אמריקאי, יחד עם צעירים ישראלים לאחר שירות צבאי. בתקופה זו התגורר בטריילר במצב ירוד, ללא שירותים או מקלחת.

כעבור שנה יושרו ההדורים בין פדות לבין גרושתו. הוא קיבל גרין קארד (אשרת שהייה קבועה) וכן הוסכם על משמורת משותפת על בתו. בעזרת תמיכת משפחתו בישראל עבר להתגורר בבית קטן שכלל שירותים, מקלחת וחצר מטופחת עם מדשאה ועצים. במקביל החל לעבוד בחנות למוצרי גאדג׳טים, והתקדם לתפקיד סגן מנהל הסניף.

בשיחה טלפונית שקיבל באותה תקופה, נמסר לו כי התקבל לתפקיד ראשי בסרטו של ערן קולירין "מעבר להרים ולגבעות", אשר התקבל מאוחר יותר לפסטיבל קאן.

חודש לפני תחילת הצילומים, שנערכו בישראל, התפטר מעבודתו ויצא לנסיעת רכב מטקסס לקליפורניה במטרה לגלוש. ערב קודם לכן פרסם מודעה באתר קרייגסליסט, בה הציע טרמפ למי שיזדקק. לבקשה נענתה אישה בשם טארה, אשר לימים הפכה לארוסתו.

פדות מתגורר במדינת טקסס ויוצא מעת לעת לנסיעות עבודה לישראל.

 תפקידים 
 סרטי קולנוע 
שנהסרטתפקידתסריטאיבמאיהערות2004המסע הארוךאלכסערן קוליריןערן קוליריןתפקיד ראשי2006מישהו לרוץ איתובלשנח סטולמןעודד דוידוףלמראית עיןאהודנועה גרינברגדני סירקיןצ'קלקהאבנראורי אומנותיאורי אומנותי2008חסר מנוחהמג"דעמוס קולקעמוס קולק2009החזקים שורדיםאפיאלן טסמה, ואלרי זאנטיאלן טסמה2011פריצה לכלא עכואיתן לבניבועז ארמוני, אורי ארמוניבועז ארמוני2012ברקיע החמישיקצ'קה חרמונידינה צבי-ריקליס, עלמה גניהרדינה צבי-ריקליסעלטהגילמיכאל מאיר, יעל שפרירמיכאל מאיר2016מעבר להרים ולגבעותדוד גרינבאוםערן קוליריןערן קוליריןתפקיד ראשי2019נתראה בשמחותאבנרמיכאל מאיר, גיא אילמיכאל מאירתפקיד ראשי

 טלוויזיה 
שנהסדרהתפקידסוגהערוץיוצרים/תסריטאיםבמאיהערות2001הבורגניםלקוחדרמהערוץ 2איתן צור, אסף צפוראיתן צורתפקיד אורח2003כנפייםיניבמיני-סדרהערוץ 1אופיר בביוף, טל אימברמןשמואל אימברמןהמופע של סטיבקריינותמתיחותערוץ 2יגאל שילוןיגאל שילון2004מיכאלהרופאדרמההוט 3סיגל אבין, דרור נובלמןיצחק שאוליתפקיד אורח2008סרוגיםאריקדרמהערוץ 2חוה דיבון, אליעזר שפיראאליעזר שפיראשיחק בעונה הראשונההאיאריסדרת נוערערוץ הילדיםגיורא חמיצרעופר ויצמןתפקיד משני, שיחק בעונה הראשונהאולי הפעםאברידרמהYes Stars ישראלימיכל קופר-קרן, אריק שגב, גל פרידמן (תסריטאי)עופר ויצמן, עודד רסקין, יסמין קיניתפקיד משניהמקוםגבידרמהערוץ 10שלמה משיח, שני מלמדאבי כהן, יצחק שאוליחמישה גברים וחתונהמוכר נשקדרמהערוץ 10ערן קולירין, אריק רוטשטייןערן קולירין, אריק רוטשטייןתפקיד אורח2009הבורררופאדרמת פשעHOTרשף לוי, שי כנותשי כנותתפקיד אורח, בעונה השנייהשירות חדריםנוחידרמהערוץ 2ערן ריקליסאיתן ענר, רוני גרובר2010גירושים נפלאיםג'קידרמהYes stars Dramaלימור נחמיאסעופר ויצמןנשות הטייסיםנחשוןאופרת סבוןערוץ 10גל פרידמן, רונית סופר-פרידמןאהרן קפלן, אייל סלעתפקיד משני, שיחק בעונה הראשונהדאוסכתב את הדיאלוגים של הסדרהמגדלים באוויריואבדרמהערוץ 10הילה גרטיניר ברגמןהעוקץנוכלפשעערוץ עשרנתי אדלר, רונן ישראלסקי2012אחת אפס אפסיונתן בר-אוןדרמה, מטח, אקשןערוץ 10אמיר מןאמיר מן2019עיר מקלטבועז יביןדרמת פשעYesליעד שהם, עוזי ויילאיתן צור2024מנאייכבועז פרקשדרמהכאן 11רועי עידןאלון זינגמןתפקיד משני, שיחק בעונה השלישיתשנות ה-90ישראלקומדיהרשת 13שלום אסייג, דניאל אסייגשלום אסייג, יריב הורוביץתפקיד אורח, שיחק בעונה השנייהאינדלעופרדרמת פשעHOTאסף קורמן, אינדל קבדה, אורי ויסברודאסף קורמן

 קישורים חיצוניים 




 הערות שוליים 

קטגוריה:שחקני קולנוע וטלוויזיה ישראלים
קטגוריה:ישראלים שנולדו ב-1973